ddrg/super_eurlex huggingface dataset:
V zvezi s tem merilom so vlada Turčije, Habas, CIB, skupini Colakoglu in Erdemir ter konzorcij uporabnikov nekaterih ploščatih vroče valjanih izdelkov izpodbijali obdobje, ki ga je pritožnik predlagal za oceno, ali je prišlo do znatnega povečanja uvoza. Namesto tega so te strani predlagale različna obdobja za izvedbo take primerjave, ki bi po njihovem mnenju pokazala, da to merilo ni bilo izpolnjeno. Habas in konzorcij uporabnikov nekaterih ploščatih vroče valjanih izdelkov sta trdila, da bi četrtletna primerjava enakih obdobij v letu 2019 in prvi polovici leta 2020, tj. prvih dveh četrtletij vsakega leta, pokazala zmanjšanje uvoza. CIB ter skupini Colakoglu in Erdemir so trdili, da je obdobje, ki ga je izbralo združenje Eurofer, tj. junij in julij 2020, prekratko in zato ni reprezentativno. Poleg tega sta CIB in konzorcij uporabnikov nekaterih ploščatih vroče valjanih izdelkov trdila, da so razlogi za kakršno koli povečanje uvoza posledica sprostitve ukrepov zapore v zvezi s pandemijo COVID-19 v Uniji, ki je sovpadla z zgodnjimi fazami obdobja po začetku preiskave. CIB je trdil, da bi morala Komisija primerjati obseg uvoza po začetku preiskave z obsegom uvoza v obdobju preiskave. Ta stran je nadalje trdila, da se je uvoz iz Turčije v obdobju od januarja do maja 2020 stalno zmanjševal ter se junija in julija 2020 povečal in s tem vrnil na „običajno raven“. CIB je poleg tega sklenil, da Komisija ne bi smela upoštevati podatkov po začetku preiskave iz junija 2020 zaradi vpliva domnevnega posebnega stanja „po karanteni“. V tem primeru bi primerjava z mesečnim povprečjem v obdobju preiskave pokazala 12-odstotno povečanje, ki ga ni mogoče opredeliti kot „nadaljnje znatno povečanje“, temveč kot „zelo skromno“ povečanje. Druge strani so predlagale oceno gibanja uvoza v prvih sedmih mesecih (od januarja do julija) obdobij od leta 2017 do leta 2020, gibanja uvoza v celotnih letih 2017 do 2020 (letno) (11), mesečnega povprečja v letih 2018 in 2019 glede na mesečno povprečje v obdobju od januarja do julija 2020, mesečnega povprečja v obdobju od januarja do julija 2018 in 2019 glede na enako obdobje leta 2020 ter mesečnega povprečja v obdobju preiskave glede na obseg uvoza julija 2020 (12), kar bi pokazalo zmanjšanje uvoza. Skupini Colakoglu in Erdemir sta izrazili pomisleke tudi glede tega, da zahtevek ni vključeval nobenih podatkov o uvozu med koncem obdobja preiskave in začetkom preiskave, čeprav je med obema obdobjema preteklo nekaj časa.
(313)

Na podlagi navedenega so stopnje, po katerih se bodo uvedle take dajatve, določene na naslednji način: Država porekla Družba Stopnja dampinga (v %) Stopnja odprave škode (v %) Protidampinška dajatev (v %) Indonezija PT Indonesia Guang Ching Nickel and Stainless Steel Industry 17,7 17,3 17,3 PT Indonesia Tsingshan Stainless Steel 17,7 17,3 17,3 Vse druge družbe 17,7 17,3 17,3 Kitajska Shanxi Taigang Stainless Steel Co., Ltd. 106,5 19,0 19,0 Taiyuan Taigang Daming Metal Products 106,5 19,0 19,0 Tisco Guangdong Stainless Steel Service Center Co., Ltd 106,5 19,0 19,0 Tianjin TISCO & TPCO Stainless Steel Co. Ltd. 106,5 19,0 19,0 Fujian Fuxin Special Steel Co., Ltd. 57,1 14,6 14,6 Zhenshi Group Eastern Special Steel Co., Ltd. 71,7 9,2 9,2 Xiangshui Defeng Metals Co., Ltd. 87,3 17,5 17,5 Fujian Dingxin Technology Co., Ltd. 87,3 17,5 17,5 Vse druge družbe 106,5 19,0 19,0 Tajvan Yieh United Steel Co. 4,1 24,2 4,1 Tang Eng Iron Works Co., Ltd. 4,1 24,2 4,1 Walsin Lihwa Co. 7,5 18,4 7,5 Vse druge družbe 7,5 24,2 7,5
1. Proizvod, ki je sestavljen iz sipkih, poroznih kroglic, pretežno na osnovi amonijevega nitrata, z naslednjo sestavo (v masnih odstotkih): — amonijev nitrat > 99,4 — (skupni dušik > 34,5) — anionski polimer 0,28 — premaz 0,08 Absorpcija olja v kroglicah je > 10 % masnih odstotkov. Nasipna gostota kroglic je 0,72 g/cm3.

3602 00 00
3.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
Izdelek (tako imenovano „ohišje priključka“) ima obliko pravokotne votle škatle iz plastičnih mas, ki meri približno 60 × 190 × 170 mm. Zasnovan je kot ohišje z elektronskimi kontrolnimi moduli za uporabo v različnih vrstah vozil ali strojev za fizično varovanje elektronskih kontaktov pred umazanijo in vlago. Glej sliko (*1).

3926 90 97
(6)

Za zagotovitev pravočasnosti, preglednosti, točnosti, doslednosti, primerljivosti in popolnosti evidence Unije je treba določiti vsebino začetnih pregledov, opravljenih za podatke iz evidenc toplogrednih plinov, ki so jih predložile države članice. Z oceno točnosti v okviru začetnih pregledov bi bilo treba zagotoviti, da države članice sistematično ne precenjujejo ali podcenjujejo dejanskih in odstranjenih emisij v zvezi s ključnimi kategorijami Unije. Ker je poročanje o emisijah toplogrednih plinov iz virov in po ponorih odvzetih toplogrednih plinov iz sektorja rabe zemljišč, spremembe rabe zemljišč in gozdarstva sestavni del poročanja o evidencah toplogrednih plinov in ker je sektor rabe zemljišč, spremembe rabe zemljišč in gozdarstva vključen v podnebni cilj za leto 2030, bi bilo poleg tega treba začetne preglede v tem sektorju uskladiti s tistimi, ki se izvajajo v drugih sektorjih. V sektorju rabe zemljišč, spremembe rabe zemljišč in gozdarstva je mogoče sporočene podatke o dejavnostih rabe in spremembe rabe zemljišč primerjati z informacijami iz programov in raziskav Unije in držav članic, kot sta Copernicus in statistično raziskovanje rabe in pokrovnosti tal (LUCAS).
(91)

Poleg dokazov, ki jih je predložil vložnik, je Komisija nedavno potrdila obstoj davčne izravnave za stroške za raziskave in razvoj kot subvencije v preiskavi o električnih kolesih (44) in preiskavi o pnevmatikah (45). Komisija je pri navedenih preiskavah ugotovila, da so izdatki za raziskave in razvoj, ki nastanejo zaradi razvoja novih tehnologij, novih izdelkov in novih obrti ter niso neopredmetena sredstva in se štejejo med dobiček in izgubo za tekoče obdobje, po tem, ko se v celoti odbijejo, pri čemer se upošteva dejansko stanje, upravičeni do dodatnega 50-odstotnega odbitka. Kadar so navedeni izdatki za raziskave in razvoj neopredmetena sredstva, se amortizirajo na podlagi 150-odstotnih stroškov neopredmetenega sredstva. Komisija je poleg tega kot pravno podlago programa določila: — člen 30(1) zakona o davku na dohodek podjetij, — predpise o izvajanju zakona LRK o davku na dohodek podjetij, — obvestilo ministrstva za finance, državne davčne uprave ter ministrstva za znanost in tehnologijo o izboljšanju politike odbitka izdatkov za raziskave in razvoj pred davkom (Cai Shui (2015) št. 119), — obvestilo državne davčne uprave o vprašanjih v zvezi s politiko odbitka izdatkov za raziskave in razvoj pred davkom ter — smernice o najnovejših ključnih prednostnih razvojnih področjih v visokotehnoloških industrijah (2011), ki so jih izdali komisija za nacionalni razvoj in reforme, ministrstvo za znanost in tehnologijo, ministrstvo za trgovino in nacionalni urad za intelektualno lastnino.
piriproksifen 2-((1-(4-fenoksifenoksi)propan-2-il)oksi)piridin. št. CIPAC: 715 št. CAS: 95737-68-1 Št. ES (EINECS ali ELINCS): 429-800-1

4-fenoksifenil (RS)-2(2-piridiloksi) propil eter

≥ 970 g/kg Od 1. avgusta 2021 največja nečistost: toluen 5 g/kg

1. avgust 2020

31. julij 2035
1.

Zahteve glede ukrepov biološke zaščite obratov akvakulture, v katerih se živali iz akvakulture vrst s seznama, ki so vektorji, gojijo v osamitvi, in sicer do takrat, ko se ne štejejo več za vektorje, iz člena 16(a), so naslednje: (a) izvajalci dejavnosti izvajajo načrt biološke zaščite iz člena 5, ki mora vključevati najmanj naslednje elemente: (i) na kritičnih mestih v obratu akvakulture morajo biti nameščena razkuževalna mesta; (ii) če so v istem obratu akvakulture različne osamitvene enote, je treba sprejeti primerne ukrepe, s katerimi se zagotovi, da ostanejo epidemiološko ločene druga od druge; (iii) delovna oblačila in obutev osebja je treba hraniti samo za uporabo v obratu akvakulture ter jih redno čistiti in razkuževati; (iv) osamitvene enote v obratu akvakulture opreme ne smejo uporabljati skupno; če se temu ni mogoče izogniti, mora biti vzpostavljen primeren protokol za čiščenje in razkuževanje opreme; oprema se ne sme uporabljati skupaj z drugimi obrati; (v) v obrat akvakulture lahko vstopijo samo pooblaščene osebe; (vi) osebe, ki vstopajo v obrat akvakulture, morajo nositi zaščitna oblačila in obutev, ki jo dobijo na razpolago; ta oblačila in obutev je treba po uporabi varno odstraniti ali očistiti in razkužiti; (vii) pogostost odstranjevanja mrtvih živali iz vseh proizvodnih enot v obratu mora biti taka, da zagotovi čim manjši infekcijski pritisk; mrtve živali je treba odstraniti v skladu s členom 13 Uredbe (ES) št. 1069/2009; (viii) vso opremo v obratu akvakulture ali zadevni osamitveni enoti, če je obrat akvakulture sestavljen iz več kot ene take enote, je treba ob koncu vsakega obdobja osamitve očistiti in razkužiti; (ix) obdobje osamitve iz točke 2 se začne šele, ko pride v obrat akvakulture zadnja žival iz kohorte; če je v obratu akvakulture več osamitvenih enot, se začne obdobje osamitve šele, ko pride zadnja žival iz kohorte v osamitveno enoto; (x) ob koncu obdobja osamitve morajo vsako osamitveno enoto v obratu akvakulture zapustiti vse živali, enoto pa je treba očistiti in razkužiti; (xi) izvajati je treba previdnostne ukrepe za preprečevanje navzkrižne kontaminacije med vhodnimi in izhodnimi pošiljkami vodnih živali; (xii) živali, ki se izpustijo iz obrata akvakulture, v katerem je bilo opravljeno obdobje osamitve, morajo izpolnjevati zahteve za premike vodnih živali med državami članicami; (b) izvajalci dejavnosti zagotovijo, da je za izvajanje načrta biološke zaščite za obrat akvakulture odgovorna imenovana oseba, drugo osebje pa tej osebi po potrebi poroča v zvezi z zadevami biološke zaščite.
(1)

Zaradi trenutne pandemije COVID-19 in obsežnih omejitev gibanja, ki so jih uvedle države članice, se je povpraševanje po nekaterih proizvodih v sektorju mleka in mlečnih proizvodov, zlasti po sirih, močno zmanjšalo. Širjenje bolezni in vzpostavljeni ukrepi omejujejo razpoložljivost delovne sile, kar ogroža zlasti faze proizvodnje, zbiranja in predelave mleka. Poleg tega sta se z obveznim zaprtjem trgovin, tržnic na prostem, restavracij in drugih gostinskih obratov ustavili gostinska dejavnost ter dejavnost priložnostne priprave in dostave hrane, kar je povzročilo znatne spremembe v vzorcih povpraševanja po mleku in mlečnih proizvodih. Gostinska dejavnost ter dejavnost priložnostne priprave in dostave hrane zajemata približno 15 % domačega povpraševanja po siru v Uniji. Poleg tega kupci v Uniji in na svetovnem trgu preklicujejo pogodbe in odlagajo sklepanje novih pogodb v pričakovanju nadaljnjih znižanj cen. Izvoz sira v tretje države predstavlja 8 % celotne proizvodnje sira v Uniji.
(2)

Komisija je presodila, da ugovor, vključno z utemeljeno izjavo o ugovoru, ki so ga na podlagi člena 51(1) in (2) Uredbe (EU) št. 1151/2012 vložile občine Malfa, Leni in Santa Maria Salina, ni dopusten. V skladu s prvim pododstavkom člena 49(3) v povezavi s členom 51 Uredbe (EU) št. 1151/2012 lahko fizične ali pravne osebe s pravnim interesom in sedežem ali prebivališčem v državi članici, iz katere je bil zahtevek posredovan, ugovor vložijo samo v okviru nacionalnega postopka ugovora.
(3)

V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil vložen zahtevek za ponovno oceno eritrozina kot krmnega dodatka za okrasne ribe ter pse in mačke. Vložnik je zahteval, da se dodatek uvrsti v kategorijo dodatkov „senzorični dodatki“ in funkcionalno skupino „barvila“. V skladu s členom 7 Uredbe (ES) št. 1831/2003 je vložnik tudi zahteval dovoljenje za eritrozin kot krmni dodatek za novo uporabo pri plazilcih in njegovo uvrstitev v kategorijo dodatkov „senzorični dodatki“ in funkcionalno skupino „barvila“. Pred kratkim je vložnik umaknil zahtevo za okrasne ribe in plazilce. Zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
(4)

Evropska agencija za varnost hrane (v nadaljnjem besedilu: Agencija) je v mnenjih z dne 8. septembra 2015 (2) in 18. septembra 2018 (3) ugotovila, da pripravek iz Bacillus subtilis KCCM 10673P in Aspergillus oryzae KCTC 10258BP pod predlaganimi pogoji uporabe nima škodljivega vpliva na zdravje živali ali na okolje. Vendar je prav tako ugotovila, da se dodatek šteje za dražilnega za kožo in oči ter za povzročitelja preobčutljivosti kože in dihal. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je ugotovila tudi, da dodatek lahko učinkovito zmanjša koncentracijo oligosaharidov iz serije rafinoz in zaviralca tripsina v soji. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analizni metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
(4)

Informacije, vključene v podatkovno bazo dovoljenj za ribolov Unije, vzpostavljeno v skladu s členom 39 uredbe SMEFF, lahko vsebujejo osebne podatke, vključno z identifikatorji in imeni plovil ter kontaktnimi podatki lastnikov plovil. Obdelava takih osebnih podatkov je potrebna za učinkovito upravljanje podatkov in izmenjavo informacij, kot to zahteva uredba SMEFF. Vedno in na vseh ravneh bi bilo treba zagotoviti, da so izpolnjene obveznosti v zvezi z varstvom osebnih podatkov iz uredb (EU) 2018/1725 (3) in (EU) 2016/679 (4) Evropskega parlamenta in Sveta. Da se zagotovi trajnostno upravljanje zunanje ribiške flote in ribolova plovil, ki plujejo pod zastavo tretje države, v vodah EU, je treba podatke hraniti 10 let. V nekaterih primerih bi bilo treba podatke shraniti za obdobje, daljše od 10 let.
(3)

Višje uvozne dajatve, ki so jih uvedle ZDA, imajo škodljive učinke za vsa vina Unije in ne samo za mirna vina s poreklom iz štirih držav članic, za katere veljajo navedene uvozne dajatve. Posledično negativno vplivajo na ugled in trgovino z vsemi vini Unije, prisotnimi na trgu ZDA. Ugled vina ne temelji samo na njegovi kakovosti, temveč tudi na njegovi ceni ter občutenim razmerjem med njima. To zlasti velja za vina v nižjem in srednjem cenovnem razredu, na katera ima 25-odstotna uvozna dajatev v absolutnem smislu večji učinek kot na dražja vina, saj slednja kupujejo poznavalci, ki jih višja cena ne odvrne od nakupa. Vina Unije na trgu ZDA konkurirajo vinom s poreklom od drugod, na primer iz Južne Amerike, Avstralije ali Južne Afrike. Zaradi tako ostre in močne konkurence je občutenje splošnih cenovnih ravni zelo pomembno. Če se potrošnik zaveda, da je cena vin s poreklom iz nekaterih držav Unije višja zaradi višje uvozne dajatve, bo to negativno vplivalo na splošno občutenje cenovne ravni vin Unije in s tem povpraševanje potrošnikov preusmerilo na izdelke s poreklom od drugod. Glede na nastale tržne razmere in zmanjšanje skupnega prihodka za proizvajalce je upravičeno sprejeti takojšnje ukrepe za odpravo učinkov uvoznih dajatev, ki bi zajemali vsa vina s poreklom iz vseh držav članic in ne le iz tistih, ki jih uvozne dajatve neposredno zadevajo.
(b)

letalski prevoznik Združenega kraljestva lahko deluje kot dejanski prevoznik, ki opravi let s katerim koli letalskim prevoznikom Unije ali Združenega kraljestva ali tretje države, ki trži let in ki po pravu Unije ali po pravu zadevne države članice ali držav članic uživa potrebne pravice do določene proge in pravico svojih prevoznikov, da navedene pravice uveljavlja na podlagi zadevnega dogovora.
„PRILOGA

Kategorije posameznikov, na katere se nanašajo osebni podatki, in kategorije operativnih osebnih podatkov iz člena 49(3)

A. Kategorije posameznikov, na katere se nanašajo operativni osebni podatki, ki se lahko obdelujejo v kazalu:

(a) osumljene ali obdolžene osebe v kazenskem postopku EJT;

(b) osebe, obsojene na podlagi kazenskega postopka EJT;

(c) fizične osebe, ki so prijavile kaznivo dejanje, ki spada v pristojnost EJT, ali so žrtve takega kaznivega dejanja;

(d) stiki ali sodelavci osebe iz točk (a) in (b).

B. Vrste operativnih osebnih podatkov kategorij posameznikov, na katere se nanašajo osebni podatki, iz točk (a) in (b) oddelka A, ki se lahko obdelujejo v kazalu:

(a) priimek, dekliški priimek, imena in vsi vzdevki ali privzeta imena;

(b) datum in kraj rojstva;

(c) državljanstvo;

(d) spol;

(e) stalno bivališče, poklic in kraj, v katerem se zadržuje zadevna oseba;

(f) številke socialnega zavarovanja, osebne identifikacijske številke, vozniška dovoljenja, osebni dokumenti, podatki iz potnih listov, carinske in davčne identifikacijske številke;

(g) opis in narava domnevnih kaznivih dejanj, čas storitve ter vrsta kaznivih dejanj;

(h) informacije o pravnih osebah, ki se nanašajo na določene ali določljive posameznike, zoper katere teče preiskava, ki jo vodi Evropsko javno tožilstvo;

(i) sum članstva v kriminalni združbi;

(j) podatki o bančnih računih in računih pri drugih finančnih ustanovah;

(k) telefonske številke, številke SIM kartic, elektronski naslovi, naslovi IP ter imena računov in uporabniška imena, ki se uporabljajo na spletnih platformah;

(l) podatki o registraciji vozil;

(m) opredeljiva sredstva, ki so v lasti ali uporabi osebe, kot so kriptosredstva in nepremičnine.

C. Vrste operativnih osebnih podatkov kategorij posameznikov, na katere se nanašajo osebni podatki, iz točke (c) oddelka A, ki se lahko obdelujejo v kazalu in so omejeni na tisto, kar je potrebno in sorazmerno, da lahko EJT izvaja svoje preiskovalne in tožilske naloge:

(a) priimek, dekliški priimek, imena in vsi vzdevki ali privzeta imena;

(b) datum in kraj rojstva;

(c) državljanstvo;

(d) spol;

(e) stalno bivališče, poklic in kraj, v katerem se zadržuje zadevna oseba;

(f) osebne identifikacijske številke, osebni dokumenti in podatki iz potnih listov;

(g) opis in narava kaznivih dejanj, ki zadevajo zadevno osebo ali jih je ta prijavila, čas storitve ter vrsta kaznivih dejanj.

D. Vrste operativnih osebnih podatkov kategorij posameznikov, na katere se nanašajo osebni podatki, iz točke (d) oddelka A, ki se lahko obdelujejo v kazalu in so omejeni na tisto, kar je potrebno in sorazmerno, da lahko EJT izvaja svoje preiskovalne in tožilske naloge:

(a) priimek, dekliški priimek, imena in vsi vzdevki ali privzeta imena;

(b) datum in kraj rojstva;

(c) državljanstvo;

(d) spol;

(e) stalno bivališče, poklic in kraj, v katerem se zadržuje zadevna oseba;
DELEGIRANA UREDBA KOMISIJE (EU) 2020/2175

z dne 20. oktobra 2020

o spremembi Delegirane uredbe (EU) 2020/256 o vzpostavitvi večletnega tekočega načrtovanja

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 4(1) Uredbe,

ob upoštevanju naslednjega:

(1) Delegirana uredba Komisije (EU) 2020/256 (2) je določila večletno tekoče načrtovanje za zbiranje podatkov v skladu z Uredbo (EU) 2019/1700 od leta 2021 do leta 2028.

(2) Za zagotovitev učinkovitosti in skladnosti večletnega tekočega načrtovanja s potrebami uporabnikov ga je treba prilagoditi z določitvijo priložnostne teme, ki bo vključena v priložnostni modul za leto 2023 v okviru evropskega raziskovanja o dohodku in življenjskih pogojih, saj ob sprejetju Delegirane uredbe (EU) 2020/256 ni bila znana.

(3) Prilagoditve večletnega tekočega načrtovanja bodo začele veljati najpozneje 24 mesecev pred začetkom vsakega obdobja zbiranja podatkov, kot je določeno v načrtovanju za letno ali medletno zbiranje podatkov.

(4) Delegirano uredbo (EU) 2020/256 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Prilogi I in II k Delegirani uredbi (EU) 2020/256 se spremenita v skladu s Prilogo k tej uredbi.

Člen 2 Ta uredba začne veljati 31. decembra 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 20. oktobra 2020 Za Komisijo Predsednica Ursula VON DER LEYEN

(1) UL L 261I, 14.10.2019, str. 1.

(2) Delegirana uredba Komisije (EU) 2020/256 z dne 16. decembra 2019 o dopolnitvi Uredbe (EU) 2019/1700 Evropskega parlamenta in Sveta z vzpostavitvijo večletnega tekočega načrtovanja (UL L 54, 26.2.2020, str. 1).
(14)

Ocena tveganja za obnovitev odobritve aktivne snovi etoksazol temelji na reprezentativnih uporabah kot akaricid. Čeprav glede na to oceno tveganja ni treba ohraniti omejitve samo na uporabo kot akaricid, pa je treba v skladu s členom 14(1) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj določiti nekatere pogoje in omejitve. Konkretno, ustrezno je omejiti uporabo fitofarmacevtskih sredstev, ki vsebujejo etoksazol, na uporabo na dekorativnih rastlinah v trajnih rastlinjakih. Cilj omejitve na okrasne rastline je izključiti vsakršno prehransko izpostavljenost potrošnikov, ker ocene tveganja za predelane proizvode ni bilo mogoče dokončati in je negotovost previsoka. Ker je bilo ugotovljeno visoko tveganje za vodne organizme, neciljne členonožce in talne pršice, je cilj omejitve za rastlinjake, v smislu člena 3 Uredbe (ES) št. 1107/2009, preprečitev izpostavljenosti okolja in neciljnih organizmov.
(4)

Glede na to, da se prehodno obdobje iz Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu) konča 31. decembra 2020, je Združeno kraljestvo Komisiji predložilo vlogo za uvrstitev na seznam, skupaj s kronsko odvisnimi ozemlji Guernsey, Otok Man in Jersey, v Prilogi II k Izvedbeni uredbi (EU) št. 577/2013. Komisija je vlogo ocenila in preverila, da Združeno kraljestvo ter kronsko odvisna ozemlja Guernsey, Otok Man in Jersey v zvezi z domačimi živalmi s seznama v delu A Priloge I k Uredbi (EU) št. 576/2013 izpolnjujejo merila iz člena 13(2) Uredbe (EU) št. 576/2013 in bi jih bilo zato treba uvrstiti na seznam v delu 2 Priloge II k Izvedbeni uredbi (EU) št. 577/2013, brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu.
(1)

Z Uredbo Komisije (EU) 2017/542 (2) je bila Uredba (ES) št. 1272/2008 spremenjena tako, da so bile dodane določene zahteve za predložitev informacij v zvezi z zagotavljanjem nujne zdravstvene pomoči in vključitev „enoličnega identifikatorja formule“ (UFI) v dodatne informacije, navedene na etiketi nevarne zmesi. Uvozniki in nadaljnji uporabniki morajo začeti izpolnjevati zahteve postopoma, v skladu z več roki za izpolnitev zahtev, ki so odvisni od uporabe, za katero je zmes dana v promet.
(2)

V skladu s členom 10 Uredbe (EU) 2015/478 se lahko uvede nadzor Unije, kadar uvozni trend izdelka grozi, da bo povzročil škodo proizvajalcem Unije, in kadar interesi Unije tako zahtevajo. Tudi člen 7 Uredbe (EU) 2015/755 dopušča možnost uvedbe nadzora, kadar je to v interesu Unije. Naknadni nadzor se lahko uvede na podlagi obeh uredb, in sicer v skladu s členom 10(1)(a) oziroma členom 7(1)(a).